Osvrt na demokratskog kandidata za predsjedničku nominaciju, Johna Kerryja - 2004-01-14
Kampanja senatora Kerryja je proteklih dana zadobila momentum, ali on ne prolazi tako dobro kako se očekivalo.
Senator iz Masachusetsa John Kerry je ušao u američku predjsedničku utrku kao, kako se očekivalo, vjerovatan izbor za nominaciju demokratske stranke. Ali on u ovom trenutku kaska iza nekoliko kandidata. Izdavač magazina Foreign Policy James Gibney govori šta bi mogao biti jedan od razloga za to: Gibney: Mislim da ljudi osjećaju da se on na neki način doima isuviše plemićki, isuviše elitno, i da ga to zapravo spječava da se poveže sa širom publikom. Iako je John Kerry odrastao u bogatstvu, on kaže da nikada svoj privilegovan život nije uzeo zdravo za gotovo. Kerry: O sebi sam mislio kao o privilegovanom. Imao sam priliku. Ali moji su roditelji bili zaista jasni što se tiče osjećaja odgovornosti ka svijetu koji vas okružuje. 60-tih godina, tadašnji poručnik Kerry je služio u Vijetnamu, odakle se vratio kao mornarički veteran koji je ustao protiv rata. Vijetnam je možda izmijenio mladog advokata u političara, ali on tada nije imao pojma gdje će ga politika odvesti. No, sada kaže da će ,kao predsjednik, poboljšati život američke srednje klase i zaštititi okolinu. On također predlaže novu politiku prema Iraku. Kerry: Jedini način da se bude uspješan je Ujedinjenim narodima prenijeti potpunu ovlast za obnovu Iraka, kao i transformaciju vlade u Iraku. Kritičari Johna Kerryja međutim ističu da je on prošle godine glasao za davanje ovlasti predsjedniku Bushu da krene u rat, a onda je glasao protiv mjere da se takva akcija plati. Osjećaj nedosljednosti možda smeta. Konsultant za političku komunikaciju Larry Haas. Haas: Ljudi ne znaju ko je on, i imaju osjećaj da ni on ne zna ko je. Oni smatraju da će on mijenjati svoj stav onako kako vjetar puše. Senator Kerry kaže da to nije slučaj: Tu uopće nema nedosljednosti. Od prvog dana sam govorio da moramo ustati protiv Sadama Huseina i glasao sam da to ispravno učinimo. Ostala sporna pitanja za kandidata uključuju otpuštanje menadžera kampanje, kampanju u neredu, i nedavnu odluku o financiranju kampanje. Odlučio sam u ovoj kampanji odustati od federalnih fondova, kaže John Kerry. Nakon što je vodeći demokratski kandidat Howar Dean izašao iz plana koji nameće ograničenja na troškove za kampanje, John Kerry je to slijedio. On je nakon toga uzeo založio kuću kako bi dobio gotovinu za svoju kampanju. John Kerry još uvijek ima svoje pristalice. Ali politički analitičar Walter Russel Mead dovodi u pitanje da li ih ima dovoljno. Mead: Kandidat može izgledati sjajno na papiru, imati odličan rezime, i imati dosta toga što može ponuditi zemlji, pa ipak ne imati vezu s glasačima. I to se izgleda desilo Kerryju. Izdavač James Gibney kaže: Ako ima išta što smo naučili iz posljednjih izbora je da to da američka politika može biti puna iznenađenja. Bio sam u mnogo težim situacijama i ja sam borac. Analitičari kažu da, ako ima iznenađenja, ono će morati doći veoma brzo, sa iskazivanjem jake podrške za John Kerryja u demokratskim skupovima i saveznim državama Iowa i New Hempshire.